ועדת הפנים והגנת הסביבה, כנסת 20, פרוטוקול מספר 775, 2018-12-18 09:36

יואב קיש: בוקר טוב.

יואב קיש: אני פותח את דיון ועדת הפנים והגנת הסביבה בנשוא הפשיעה והאלימות במגזר הערבי כאשר אנחנו עם דגש לאירועים של הימים האחרונים בלוד ובירכא שכמובן היו נורת אזהרה מאוד מאוד בולטת ולכן אמרתי שאנחנו חייבים לכנס את הוועדה ולשמוע מה קורה.

יואב קיש: אני רוצה לעשות סדר.

יואב קיש: הדיון האחרון של הוועדה בנושא היה לפני כ-10 חודשים, בפברואר 2018 - אני חושב שגם חכרוש היה בו, אם אני לא טועה, אני לא זוכר אם המפכ"ל לשעבר היה - ובו התייחסנו למהלכים שבוצעו ואני חושב שלא הייתי רוצה בדיון הזה לחזור על הדברים, על פתיחת תחנות משטרה בתוך הערים, גיוס מאות שוטרים מהמגזר הערבי, מבצעים לתפיסת נשק לא חוקי.

יואב קיש: אלה דברים עליהם דיברנו וראינו בהם התקדמות.

יואב קיש: עדיין ראינו – אני מצטט – פערים מהותיים בדרך למיגור האלימות, מחסור בתקציבים ייעודיים, תוכנית חינוכית נגד אלימות, פעילות מוגברת לתפיסת נשק לא חוקי, טיפול ברצח ואלימות כלפי נשים ומדיניות הגנה על אזרחים או ראשי רשויות שמגישים תלונות וחושפים את הפעילים בארגוני הפשע במגזר.

יואב קיש: אלה הדברים שנאמרו.

יואב קיש: יש מכתב – וכאן אני מפנה למשטרה, חכרוש, אני לא יודע אם זה ישר אליך אבל יש לי הערה קשה למשרד לביטחון פנים ולמשטרה – שהעביר מרכז המחקר והמידע של הכנסת לחבר הכנסת איימן עודה שביקש נתונים על הפשיעה במגזר הערבי.

יואב קיש: התשובה שהוא קיבל היא שאין להם כי המשרד לביטחון פנים לא מעביר את המידע.

יואב קיש: אני מצטט לכם מהמכתב: "למרות פניות חוזרות ונשנות אל המשרד לביטחון פנים ולמרות הזמן הרב שחלף מאז הפנינו את בקשת המידע, עד למועד זה טרם קיבלנו התייחסות לאף אחת מהשאלות".

יואב קיש: נמצאת אתנו אורלי ממרכז המחקר והמידע.

יואב קיש: אני אומר לך שהתוצאה שאני מכיר כיושב ראש הוועדה, התנהלות בלתי נסבלת של המשרד לביטחון פנים - אני לא יודע אם המשטרה לא מעבירה – מול דרישות הכנסת לקבלת חומרים.

יואב קיש: בלתי נסבל.

יואב קיש: אני אומר לכם שאם זה לא ישתנה, אתם תתקבלו באותה גישה בוועדת הפנים.

יואב קיש: רוצים להעביר תקנות וכולי – שום דבר שלא יעבור עד אשר אתם לא תתחילו להעביר מידע למרכז המידע והמחקר של הכנסת.

חנין זועבי: זה גם לגבי מחקר אחר לגבי הצ'יינג'ים שקשור גם הוא.

יואב קיש: זה לא רק מול הפשיעה הערבית.

יואב קיש: גם פשיעה חקלאית.

יואב קיש: גם התמודדות עם השוואות בין-לאומיות בכוח אדם במשטרה.

יואב קיש: המשרד לביטחון פנים לא משתף פעולה עם מרכז המחקר והמידע בצורה בלתי נסבלת.

יואב קיש: אני אשמח אם תרצה להתייחס לזה אחר כך.

עאידה תומא סלימאן: לא פעם ראשונה שהמשרד לביטחון פנים לא משתף פעולה.

יואב קיש: זה עובר דרך המשרד.

יואב קיש: אנחנו הלקוח.

יואב קיש: אם אין לקוחות, אין דרישה אבל לא יכול להיות שיש דרישה ואנחנו לא מקבלים תשובה.

יואב קיש: את זה אני לא מקבל.

יואב קיש: אני רוצה להתייחס לנושאים שמבחינתי הם מהותיים.

יואב קיש: אמרתי בפתיחת דבריי שהאירוע המחריד שהיה בלוד, רצח שמתבצע בצורה כזאת, זה מראה שאין פחד משום דבר.

יואב קיש: פשוט אין פחד.

יואב קיש: עושים מה שרוצים ברחובות.

יואב קיש: כשאני מדבר עם אנשים מלוד אני שומע שגם מדובר בארגוני פשיעה, בקבוצות שיודעות גם לסמן אותן, כאילו הכול על השולחן אלא שהמשטרה לא עושה עם זה שום דבר.

יואב קיש: מצד שני זה גם מטר מיחידת לה"ב 433.

יואב קיש: לא? זה מראה על התעוזה של אותם עבריינים.

יואב קיש: אני יודע שהנושא בחקירה ואמירה של חקירה יפה ואנחנו לא ניכנס לחקירה אבל אני רוצה לשמוע איך אתם מטפלים באותו פשע מאורגן, באותן חבורות שלוחות רסן שמחזיקות נשק בלתי חוקי ועושות ברחובות מה שהן רוצות.

יואב קיש: ראינו צילומים של ירי בלוד.

יואב קיש: זה בלתי נסבל.

יואב קיש: המצב הזה בעיני לא יכול להמשיך וצריך להיכנס בכל הכוח.

יואב קיש: יש לי כאן נקודות שעלו ואני מאחד אשמח שתתייחסו אליהן.

יואב קיש: יש טענות על ארגוני פשע שפועלים ללא הפרעה בחברה הערבית.

יואב קיש: זה לא יכול להמשיך.

יואב קיש: יש טענות על אזורים שהמשטרה נמנעת מלהיכנס אליהם.

יואב קיש: מדברים על היישובים הלא מוכרים.

יואב קיש: גם זה לא יכול להיות.

יואב קיש: אם צריך – נכנסים.

יואב קיש: ביי פרודקט שאני רואה, זה באמת האכיפה על איסור ירי בחתונות.

יואב קיש: זה מעין תסמין של הדברים האלה.

יואב קיש: אם אתם לא מתמודדים עם הפשיעה המאורגנת, אם לא נכנסים למקומות מסוימים, לא להתפלא שגם בחתונות עושים מה שרוצים.

יואב קיש: יושבים כאן הרבה חבריי לכנסת מהמגזר שכמובן הנושא קרוב לליבם ואני אומר גם לכם שאני כן רואה קריאה מאוד ברורה והתייצבות כנגד הירי בחתונות שלכם בצורה מאוד מובהקת.

אחמד טיבי: אני מכיר חבר כנסת שיש לו חוק כזה.

יואב קיש: נכון.

יואב קיש: יש גם אחד כזה שיש לו חוק.

יואב קיש: אבל בסופו של דבר אני אומר לכם יותר מזה.

יואב קיש: אתם צריכים להוביל את המאבק הזה ציבורית גם במקומות האחרים ולא רק במקומות שהכי נוח לכם בעניין הזה.

יואב קיש: עם כל הכבוד, מצפים מכם להיות שם ויש ביקורת לא פשוטה.

יואב קיש: לא תפקידי להעביר וזו לא מטרתנו כרגע, אבל אני אומר שיש ביקורת לא פשוטה גם לגבי הנהגת הציבור הערבי.

יואב קיש: בסוף, בשטח, את הדרישות האלה אנחנו צריכים לראות מכולם.

יואב קיש: כפי שאמרתי, אנחנו נתמקד בפעולת המשטרה.

יואב קיש: אני אומר שוב לזכות המשטרה – יושב כאן חכרוש ואני לא רוצה שישתמע שלא נעשה כלום – יש שינוי מגמה ברור בתפיסה.

יואב קיש: אנחנו בפתיחת תחנות, אנחנו בגיוס שוטרים, אנחנו בהבנה שזאת מציאות שחייבים לשנות אותה, צריך לייצר אמון במשטרה עם המגזר הערבי.

יואב קיש: כל זה בסדר אבל אני חושב שהגיע הזמן לעבור לצעד הבא ואלה הדברים שדיברתי עליהם בצעד הבא.

יואב קיש: חכרוש, אנחנו ניתן לחברי הכנסת לדבר.

יואב קיש: אם יש כאן נציגים מלוד, הם יאמרו את דבריהם.

יואב קיש: בסוף אתה תתייחס.

יואב קיש: חבר הכנסת אחמד טיבי, בבקשה.

אחמד טיבי: תודה אדוני היושב ראש.

אחמד טיבי: הערה לסדר.

אחמד טיבי: היות והיום הוא יום הנגב, חלק מאתנו יוצאים בשעה 10:00 לישיבות נוספות שמתקיימות בבניין.

אחמד טיבי: אני בשעה 10:00 מנהל את ועדת הכספים בקשר ליום הנגב ועאידה מנהלת את הוועדה שלה.

אחמד טיבי: אחרים, חלק יישארו וחלק יתפזרו בכל הוועדות.

אחמד טיבי: הערה נוספת לסדר.

אחמד טיבי: חבל שבוועדת הפנים לא מקיימים דיון על יום הנגב אבל הדיון שמקיימים היום הוא חשוב.

יואב קיש: תכננו לעשות דיון בהקשר ליום הנגב בנושא התחדשות עירונית.

יואב קיש: לאור האירועים של יום ראשון החלטתי שהנושא הזה יותר חשוב וגם בגלל שהוועדה לא דנה מפברואר ולכן החלטתי לעשות שינוי.

יואב קיש: אפשר להתווכח או לא להתווכח, אבל זו המציאות.

אחמד טיבי: תודה.

אחמד טיבי: אני אהיה קצר.

אחמד טיבי: אני אתחיל במשטרה.

אחמד טיבי: אני חושב שמשטרת ישראל היא משטרה חזקה ומקצועית אבל באופן סלקטיבי.

אחמד טיבי: מה זאת אומרת באופן סלקטיבי?

אחמד טיבי: כשהיא רוצה, היא יכולה.

אחמד טיבי: למשל בנהריה, בנתניה, באשדוד – היו לה הצלחות בטיפול בכנופיות, מאפיות ופשיעה.

אחמד טיבי: למה?

אחמד טיבי: הייתה החלטת ממשלה להיכנס בארגונים האלה ולטפל ולמגר את התופעות האלה.

אחמד טיבי: בנהריה הייתה הצלחה ברורה.

אחמד טיבי: המשטרה כמעט שילמה מחיר אבל היא לא חששה והיא רצתה.

אחמד טיבי: כאשר טיפלו בנתניה או ביישובים יהודיים אחרים והצליחו, זה זלג ליישובים הערביים באזור.

אחמד טיבי: הפשיעה עברה מהיישובים היהודיים אל היישובים הערביים ונוצר רושם שזו החצר האחורית ולכן לא משקיעים את אותו מאמץ משטרתי.

אחמד טיבי: במשטרה יש מה שקרוי שיטור חסר ושיטור יתר, כמו שאתם כתבתם בקרן אברהם.

אחמד טיבי: שיטור חסר הוא כשלא מטפלים כפי שצריך באלימות, בסחר בנשק, בהברחות נשק, באלימות פיזית, בפשיעה, ברצח.

אחמד טיבי: שיטור יתר – דוחות תנועה, הרס בתים, טיפול בהפגנות באופן ברוטלי.

אחמד טיבי: מה דורש האזרח הערבי?

אחמד טיבי: האזרח הערבי דורש להרגיש בטוח.

אחמד טיבי: שהאימא לא תחשוש שהבן שלה יוצא מהבית לבית הספר ולא יחזור.

אחמד טיבי: ההרגשה הזאת קיימת בחלק מהיישובים.

אחמד טיבי: הנשק המשתולל ממלא כל יישוב.

אחמד טיבי: יש יישובים שבהם יש טילי לאו.

אחמד טיבי: בטילי לאו השתמשו גם בטייבה, גם בכפר ראמה, ובכל זאת לא רעדו אמות הסיפים.

אחמד טיבי: תארו לעצמכם שמישהו מטייבה היה שולח טיל לאו בכיוון כוכב יאיר למשל.

אחמד טיבי: אני שמח שנמצא כאן חבר כנסת יהודי אחד.

אחמד טיבי: אני רוצה להעלות על נס את הנוכחות שלו.

יואב קיש: יש כאן שניים.

אחמד טיבי: מלבד היושב ראש שמסרב לתת לחבר כנסת ערבי למלא את תפקידו.

אחמד טיבי: חבר הכנסת מזרחי כאן.

אחמד טיבי: אני לא מתפלא שהוא נמצא כאן כי הוא תמיד נמצא במקומות האלה.

אחמד טיבי: אתה עושה עבודה פרלמנטרית מצוינת.

אחמד טיבי: לגבי המספרים, יושב ראש הוועדה.

אחמד טיבי: למשל רצח נשים.

אחמד טיבי: אתמול התראיינו ניצב חכרוש ואני ב-Ynet.

אחמד טיבי: מאה אחוזים ממקרי הרצח של נשים היהודיות שנרצחות - לרוב על רקע רומנטי ואסור להשתמש במילים רומנטיות או כבוד כאשר מתארים רצח כי רצח הוא רצח ואין בו לא רומנטיקה ולא כבוד – מפוענחים על ידי המשטרה.

אחמד טיבי: בין 40 ל-50 אחוזים בלבד מרצח נשים ערביות מפוענחים.

אחמד טיבי: נדמה לי שיש הבדל במספרים.

אחמד טיבי: 95 אחוזים ממקרי הירי ביישובים מאוכלסים הם על ידי ערבים.

אחמד טיבי: 90 אחוזים מהנשק שמגיע ליישובים הערביים מוברח מבסיסי הצבא.

אחמד טיבי: איך זה שהמשטרה והצבא לא מצליחים למגר את התופעה של הברחות נשק מבסיסי הצבא?

אחמד טיבי: אני אומר תמיד שאם יש משאית נשק בסודן, באיזשהו מקום, פתאום מזהים אותה ומפציצים אותה.

אחמד טיבי: אל תפציצו אבל לפחות תמצאו איזה רכב מיצובישי עם M-16, עם עוזי, בהם הורגים ויורים יותר מאשר פעם אחת, באותו כלי נשק.

אחמד טיבי: אפרופו ירי בחתונות.

אחמד טיבי: אני יזמתי חוק שכבר עבר לגבי החמרת הענישה בירי במקומות ציבוריים ובאירועים לרבות ירי בחתונות.

אחמד טיבי: בחתונה שיש בה ירי, אני קם ועוזב וכך עושים מחבריי וכך צריך לעשות תמיד.

אחמד טיבי: הנושא של כנופיות ומאפיות.

אחמד טיבי: יש טילים לכנופיות.

אחמד טיבי: ראשית, הנשק המוברח, ושנית, הכספים.

אחמד טיבי: ישראל תמיד התנגדה לאוטונומיה תרבותית של הערבים אבל היא מסכימה לאוטונומיה של פשיעה ופושעים.

אחמד טיבי: הכנופיות חוגגות.

אחמד טיבי: כנראה שהמאפיות מאוד מרוצות מהתפקוד של המשטרה בחברה הערבית, שייח' כאמל.

ריאן כאמל: אני לא שייך למאפיות.

ריאן כאמל: מה זה שייח' כאמל?

אחמד טיבי: שייח' כאמל הוא יושב ראש מרכז אמאן ויש לו גם סיפור אישי שהוא אחר כך יספר אותו.

אחמד טיבי: המספרים שהוא מוסר לנו, אנחנו בדרך כלל משתמשים במספרים שלו, הם שמאז שנות ה-2000 ועד היום 1,311 קורבנות באלימות הפנים ערבית בחברה הערבית.

אחמד טיבי: זה נורא וזה איום.

אחמד טיבי: זה מחייב החלטת ממשלה.

אחמד טיבי: אין החלטת ממשלה ולכן הפשיעה ממשיכה להשתולל.

אחמד טיבי: לגבי הרקע של הפשיעה, אני בטוח שחבריי יתייחסו.

אחמד טיבי: תודה.

עאידה תומא סלימאן: בוקר טוב.

עאידה תומא סלימאן: המזל שלך ושל הוועדה הוא שאני לא ממש יכולה לדבר היום.

עאידה תומא סלימאן: גם אתמול לא יכולתי לדבר במליאה למרות הדיון שהתפתח סביב הנושא הזה.

עאידה תומא סלימאן: כפי שידוע ליושב ראש, אני פניתי כבר במושב הקודם כמה פעמים לוועדה וביקשתי.

עאידה תומא סלימאן: הרי בוועדה הוקם צוות – לפני כניסתך כיושב ראש – פעולה שנמניתי עליו כדי לעקוב מקרוב אחר הטיפול בנושא של הפשיעה ואני מתעקשת לומר פשיעה ולא אלימות.

עאידה תומא סלימאן: בנוסף פניתי בכתב בתחילת המושב הזה כי ראיתי את ההידרדרות הקיימת באוכלוסייה ואת הצורך בקיום דיון רציני.

עאידה תומא סלימאן: אני היום לא רוצה לחזור לנקודה אבל הפער בין הישיבות מחזיר אותנו כל פעם לרמה של קבלת סקירה לגבי המצב, במקום שאנחנו כל פעם נבנה על הדיון הקודם ונבוא ונבדוק האם באמת נעשה משהו בתקופה שבין לבין.

עאידה תומא סלימאן: לכן אני רק רוצה להדגיש ולומר שאולי נפסיק להשתמש במושג אלימות כאשר מדובר על מה שקורה באוכלוסייה הערבית.

עאידה תומא סלימאן: זאת לא האלימות החברתית הקלאסית עליה מדובר בכל מדעי הסוציולוגיה ומדעי החברה.

עאידה תומא סלימאן: זאת פשיעה מאורגנת.

עאידה תומא סלימאן: לא מחדירים את זה לראש ולא מתכוננים לטפל בזה כפשיעה וכפשע מאורגן וכקבוצות פשיעה שמשתלטות על האוכלוסייה ולא רק על העניין של אלימות אלא משתלטים גם מבחינה כלכלית על האוכלוסייה הערבית והופכים למוקדי כוח שלא נותנים לשום טיפול אמיתי בשום בעיה.

עאידה תומא סלימאן: היום המשטרה יודעת גם היא שארגוני הפשע האלה הם אלה שמשתמשים בהם כדי לעשות סולחות.

עאידה תומא סלימאן: ראשי הארגונים עושים מה שנקרא באוכלוסייה באופן כללי ובמדינת ישראל את הגישור והיו כתבות על הנושא הזה.

עאידה תומא סלימאן: ראינו איך המשטרה משתמשת לפעמים באנשים האלה כדי לפתור בעיות שהיא לא מצליחה לפתור באוכלוסייה שלנו.

עאידה תומא סלימאן: הגיע הזמן לשים את הדברים בקונטקסט האמיתי כדי שנוכל לטפל בבעיה, אם יש רצון לטפל בבעיה.

עאידה תומא סלימאן: קודם כל גם לניצב חכרוש וגם לכל אנשי המשטרה שנמצאים אני אומרת שאני לא חושבת שהם יכולים לספק את התשובות לשאלות שלנו.

עאידה תומא סלימאן: אין להם את הסמכות לספק אותן.

עאידה תומא סלימאן: האם יש תוכנית סדורה בתוך משטרת ישראל או תוכנית בין-משרדי לטפל בפשיעה?

עאידה תומא סלימאן: האם יש קשר בין רשויות המס שאמורות לטפל בקבוצות הפשע שמשתמשות בכוח הכלכלי שלהן כדי להשריש יותר את האלימות לבין משטרת ישראל?

עאידה תומא סלימאן: אני לא יודעת.

עאידה תומא סלימאן: הגיע הזמן שיחשפו בפנינו חלק.

עאידה תומא סלימאן: האם יש תוכנית סדורה?

עאידה תומא סלימאן: במשרד לביטחון פנים נמצאת הרשות למאבק באלימות, בסמים ובאלכוהול ואני יודעת שאני הייתי בין אלה שהתנגדו להפוך את הרשות למלחמה בסמים ובאלכוהול ולהוסיף לה אלימות.

עאידה תומא סלימאן: יעני, יאללה, עוד משהו שמוסיפים לכם.

עאידה תומא סלימאן: אני שלחתי לפני כמה ימים שאילתה לשר בנושא.

עאידה תומא סלימאן: האם לרשות הזאת יש תוכנית?

עאידה תומא סלימאן: האם היא יכולה לייעץ לשר, כמו שכתוב בחוק איך לטפל בפשיעה ובאלימות באוכלוסייה הערבית?

עאידה תומא סלימאן: האם יש קשר?

עאידה תומא סלימאן: אל תענו לנו שוב שאתם רוצים לפתוח תחנות משטרה.

עאידה תומא סלימאן: נצרת, טייבה, יש בהן תחנות משטרה מאז ומתמיד.

עאידה תומא סלימאן: האם זה הוסיף או הוריד מרמת הפשיעה?

עאידה תומא סלימאן: כולנו יודעים שזה רק נתן לפושעים להשתולל כמו שהם רוצים.

עאידה תומא סלימאן: יש מקרים ספציפיים שאני בקשר עם השר ועם הצוותים שלו.

עאידה תומא סלימאן: מה שקורה היום זה שאם לא מתערבים באופן אישי במקרים של פשיעה וסחיטה של אנשים, ואולי השר מלמעלה מנחית הוראות לטפל במקרה, המקרים לא מטופלים ואני יכולה לתת דוגמאות.

עאידה תומא סלימאן: דוגמאות של אנשים שתקפו אותם בתוך הבתים שלהם, עם גרזנים, עם סרטון שהגיע למשטרה ומצולמים בו כל האנשים.

עאידה תומא סלימאן: אפילו חקירה, הזמנה לחקירה לאנשים האלה לא הייתה.

עאידה תומא סלימאן: אם כן, על מה אנחנו מדברים?

יואב קיש: למה?

יואב קיש: אתה מכיר מקרה כזה?

עאידה תומא סלימאן: המשטרה צריכה לענות.

עאידה תומא סלימאן: לא אני.

עאידה תומא סלימאן: אני לא אחראית על הזמנות לחקירות.

עאידה תומא סלימאן: אני מדברת על מקרים ספציפיים ואני אומרת שאם המשטרה תחשוב שהיא תרשת את כל האוכלוסייה בתחנות משטרה, שאף אחד לא ירצה להיות בקשר אתן כי כולם יודעים שאפילו להתלונן זה יביא עליך סכנת חיים יותר גדולה מאשר לשתוק ולעמוד בצד, וכולנו יודעים על מקרם ספציפיים.

עאידה תומא סלימאן: בג'יסר א זרקא, האדם כמה פעמים, כעד, בא למשטרה ואמר שהחיים שלו בסכנה.

עאידה תומא סלימאן: ירו על הבית שלו ובסוף רצחו אותו.

עאידה תומא סלימאן: צעיר שהיה אמור להיות עד.

מסעוד גנאים: לא היה מי שיגן עליו.

עאידה תומא סלימאן: או שתרשתו את רשת האמון בעשייה של המשטרה וזה רק במתן מכות קשות לארגוני הפשע.

עאידה תומא סלימאן: שלא ישלו אותנו, כשאתם רוצים לתת מכה קשה, אתם יודעים לעשות את זה.

עאידה תומא סלימאן: אתם יכולים להסיט את כל כוחות המשטרה לאזור מסוים וכבר עשיתם את זה בנושאים אחרים.

עאידה תומא סלימאן: אתם יכולים לעשות את זה אבל אתם לא עושים.

עאידה תומא סלימאן: אפשר גם להתלבש על הארגונים האלה מבחינת המיסים וגם ענייני הון, כלכלה ומסחר ואפשר לעשות את זה ואתם יודעים.

עאידה תומא סלימאן: אני בטוחה שחברת הכנסת חנין זועבי תדבר על זה.

עאידה תומא סלימאן: כל משרדי הצ'יינג'ים, ואנחנו ניסינו אפילו עם החוק החדש שאמור לסדר את זה וגם להכניס ולהתריע על מה קורה בעניינים האלה.

עאידה תומא סלימאן: אפשר גם לעשות משהו בעניין הברחת נשק ואיסוף נשק.

עאידה תומא סלימאן: אל תגידו לי שהמבצע שהיה כשל, המבצע שקרה לאנשים להביא את הנשק שלהם.

עאידה תומא סלימאן: זאת תרומת צעצועים?

עאידה תומא סלימאן: מי שמחזיק נשק לא רוצה להחזיר אותו.

עאידה תומא סלימאן: מי שמחזיק נשק, זה כלי העבודה שלו.

עאידה תומא סלימאן: אם לא נכנסים לתוך הבית שלו ומוציאים את הנשק בכוח, הוא לא ייתן לכם אותו.

עאידה תומא סלימאן: חשבתם לפרסם את זה והערבים ינהרו?

משה מזרחי: במגזר היהודי דווקא זה עבד לא רע.

עאידה תומא סלימאן: שם זה נשק של צה"ל.

עאידה תומא סלימאן: זה לא נשק של פשיעה.

משה מזרחי: זה עדיין לא חוקי.

עאידה תומא סלימאן: זה לא נשק של פשיעה כאשר מאחורי כל דבר שמוסרים אותו, יש אולי ארבעה מקרי רצח.

עאידה תומא סלימאן: כל כלי שמוסרים אותו, יש אולי חמישה מקרי שוד.

עאידה תומא סלימאן: קומנסנס, דבר בסיסי.

עאידה תומא סלימאן: למה שיבואו וימסרו את זה?

עאידה תומא סלימאן: הערבים ינהרו?

עאידה תומא סלימאן: העמותות לא מוציאות אוטובוסים.

עאידה תומא סלימאן: היושב ראש, לפני שאני יוצאת אני רוצה לומר שאם לא נצא עם דרישה מאוד סדורה של תוכנית על, בדיוק כמו שיש תוכנית על למאבק באלימות נגד נשים והיא תוכנית בין-משרדית – תהיה תוכנית מסודרת בין-משרדית למאבק בפשיעה בקרב האוכלוסייה הערבית.

יואב קיש: תודה רבה.

יואב קיש: מפקד תחנת לוד כאן?

יואב קיש: ביקשנו שיגיע.

יואב קיש: הכרתם את זה?

קריאה: אני לא הכרתי.

ניבין אבו רחמון: שלום לכולם.

ניבין אבו רחמון: אני מסכימה עם דברי חבריי ורוצה להוסיף עוד שתי נקודות.

ניבין אבו רחמון: קודם כל, ברור לכולם שאנחנו עומדים מול פשע ואלימות בלתי נסבלת ואנחנו כמנהיגים, חלק מחברה שסובלת מאי תפקוד המשטרה לגבי הסוגיה הזו.

ניבין אבו רחמון: לכן כנראה פתיחת תחנות ושוטרים נוספים, זה לא עזר.

ניבין אבו רחמון: אנחנו יודעים על 300 שוטרים ערבים שנכנסו למשטרה בתקופה האחרונה אבל גם זה לא עזר.

ניבין אבו רחמון: אנחנו מדברים על 67 ערבים וערביות שנרצחו מתחילת השנה.

ניבין אבו רחמון: הרפורמה של ארדן לגבי הנשק יכולה להוביל לעוד עשרות, אם לא מאות, כלי נשק נוספים במרחב האזרחי.

ניבין אבו רחמון: לכן יש מסוכנות לציבור וקיים חשש של דליפה של נשק בלתי חוקי לרחובות.

ניבין אבו רחמון: אני רוצה להמליץ למשטרה שתתחיל לתפקד ברצינות ולעשות את העבודה שלה בצורה המתבקשת ולהקים ועדת חרום כי מן הסתם אנחנו במצב חרום בחברה הערבית.

ניבין אבו רחמון: אני ממליצה על הקמת ועדת חרום בין-משרדית לטיפול בנשק בלתי חוקי, באלימות במשפחה, לשלב בה גם יועצים, עובדים סוציאליים ואנשי אכיפת חוק דוברי ערבית ונציגי רשויות מקומיות שיהיו חלק מהטיפול דרך הוועדה הזו.

ניבין אבו רחמון: מומחים וקרימינולוגים מהחברה הערבית.

ניבין אבו רחמון: יכול להיות שבוועדה הזאת נתחיל לראות שהמשטרה כן רצינית וכן רוצה לתפקד כמו שצריך מול פשע ומול אלימות בחברה הערבית שגם היא אזרחית המדינה.

ניבין אבו רחמון: תודה.

יואב קיש: אתם רואים ירידה בירי בחתונות במגזר?

קריאה: ירידה גדולה.

ניבין אבו רחמון: זה לא קשור רק לתפקוד המשטרה.

ניבין אבו רחמון: הירי הוא יותר ברחובות.

יואב קיש: אני יודע אבל חשוב לומר גם את זה.

חנין זועבי: אדוני היושב, אני לא רוצה לחזור על דבר מהדברים שנאמרו אבל אני רוצה שאתה תקשיב למה שאנחנו אומרים כאן.

חנין זועבי: אני רוצה לומר שמולך יושבים חברי כנסת מאוד מאוד מתונים ואני אומר לך למה.

חנין זועבי: הדרישה של הרחוב היא שנתחיל להתארגן בצורה עצמאית כדי להגן על עצמנו.

חנין זועבי: מולך יושבים חברי כנסת שאומרים שאנחנו מסרבים לדרישה הזאת של התארגנות שהיא דרישת הרחוב.

חנין זועבי: תשכחו מהמשטרה, הביטחון של הרחוב הוא הרבה יותר נמוך מאשר הדרישה שלנו, ההתעקשות שלנו שאנחנו לא רוצים אוטונומיה בעניין של הפשיעה.

חנין זועבי: לא רוצים.

חנין זועבי: אוטונומיה אנחנו רוצים בעניינים אחרים.

חנין זועבי: אני רוצה שאתה באמת תעמוד לצדנו מול הטענה הכי בסיסית שלנו שאומרת שאין שינוי תפיסה במשטרה.

חנין זועבי: אנחנו נגד לך למה ואנחנו נספק לך עובדות ומקרים.

חנין זועבי: המשטרה לא רוצה לטפל בארגוני הפשיעה.

חנין זועבי: אין בעיה של אלימות אלא יש בעיה של ארגוני פשיעה.

חנין זועבי: היא לא רוצה ואני גם אומר לך למה ואתה בעצמך תוכל להסיק את המסקנה הזאת.

חנין זועבי: אני אתן לך מידע על סולחות, על מה שנעשה בבחירות ועל ההתנהלות היום יומית בין ארגוני הפשע לבין המשטרה לגבי סולחות, המשטרה, במקום שהיא תתפוס את העבריין, היא דוחפת את הקורבנות לעשות סולחות עם ארגוני הפשע כאשר בסולחה אתה לא מעניש את העבריין.

חנין זועבי: מה שמרתיע את העבריין זה הסיכוי להיתפס.

חנין זועבי: המשטרה לא רוצה להשתמש במנגנון הרתעה והיא משתמשת במנגנון הסולחה.

חנין זועבי: בסולחה אתה ממשיך לתחזק ולחזק את ארגוני הפשיעה.

חנין זועבי: המשטרה יודעת את זה.

חנין זועבי: המשטרה אומרת למשפחות הנורמטיביות שיש להן או סולחה או שיטפלו בעצמן ויפתרו את הבעיה בעצמן.

חנין זועבי: אני אביא לך עשרות מקרים של שוטרים שאומרים לאזרחים ביפו, בטייבה, באום אל פאחם, בנצרת וכולי שיטפלו בעצמם ושהם יגיעו לפתרון.

חנין זועבי: עם מי נגיע לפתרון?

חנין זועבי: עם ארגוני הפשע?

חנין זועבי: אני אזרחית באה למשטרה, הוא אומר לי שאני אטפל בעצמי.

חנין זועבי: אז או שהוא אומר לי ללכת ולקנות נשק כדי להגן על עצמי או שהוא אומר לי שאשתוק ואתן לארגוני הפשע מה שהם רוצים.

חנין זועבי: המשטרה לא רוצה.

חנין זועבי: היא חלשה.

יואב קיש: חכרוש, אני מבקש שתתייחס לזה.

יואב קיש: זאת נקודה מאוד משמעותית.

חנין זועבי: אלה הסולחות.

חנין זועבי: אם אני עבריין ואני נתפס בפעם השלישית, התיק הפלילי שלי, בגלל הסולחות, נקי.

חנין זועבי: אין לי עבירות.

חנין זועבי: הסולחה מנקה את העבר הפלילי שלי.

חנין זועבי: כאשר מקרה של רצח כן מגיע למשטרה וכן מגיע לכתב אישום, אחרי הסולחות הקודמות לא רושמים את העבר הפלילי ועבור העבירה הראשונה מקבלים עונש הרבה פחות ממה שמגיע.

חנין זועבי: לגבי הבחירות.

חנין זועבי: בלקיע היו 500 שוטרים מולם ירו צרורות מנשק אוטומטי מול הקלפיות.

חנין זועבי: 500 שוטרים לא הזיזו את הרגליים שלהם.

חנין זועבי: זאת אומרת, זה לא שהמשטרה לא יודעת אלא היא לא רוצה.

חנין זועבי: אתה תשאל את עצמך למה היא לא רוצה.

חנין זועבי: בג'סר א זרקא ישב עבריין מארגון פשיעה בתוך קלפי והוא אמר לאנשים מה להצביע.

חנין זועבי: עמדו שוטרים מול הקלפי, אנשים פנו לשוטרים והשוטרים אמרו שהם לא מתערבים.

חנין זועבי: למה אתה לא מתערב?

יואב קיש: עד עכשיו נתת מקרים מובהקים.

יואב קיש: במקרה הזה החלטת על מישהו שהוא עבריין.

חנין זועבי: אתה תשאל את חברי הכנסת והם יאמרו לך.

יואב קיש: אני אומר לך היכן אני מתחבר להערות שלך ואני אבקש תשובות ברורות.

יואב קיש: למשל לגבי התקיפות עם הגרזנים שצולמו, למה לא עשו.

יואב קיש: אנשים שפונים למשטרה ואומרים שתקפו אותם ואומרים להם להסתדר לבד.

יואב קיש: לא הדוגמה שנתת לי עכשיו לגבי הקלפיות.

חנין זועבי: כאשר אתה רואה את התמונה הכללית, אתה מבין בעצמך.

חנין זועבי: אל תעמוד על המקרה הזה.

יואב קיש: עזבי את המקרה הזה.

יואב קיש: תמשיכי למקרים אחרים.

חנין זועבי: לא.

חנין זועבי: לא אעזוב.

חנין זועבי: הצטברות מקרים נותנים את התמונה.

חנין זועבי: אף פעם מקרה יחיד לא נותן את התמונה.

חנין זועבי: יש לי עכשיו טענה מאוד חמורה ואתה תבדוק ואני עומדת מאחוריה.

חנין זועבי: מפקד תחנת בנימינה המליץ לאנשים מה להצביע.

חנין זועבי: מה זאת אומרת?

חנין זועבי: לא שהשוטרים חלשים אלא המשטרה מתיימרת ופועלת - - -

יואב קיש: יש לך שם של אותו אדם?

יואב קיש: את יכולה להשיג את השם שלו?

חנין זועבי: אני אעביר לך.

יואב קיש: בסדר.

יואב קיש: היא תביא שם.

יואב קיש: אולי הוא לא מפקד התחנה.

יואב קיש: נראה.

חנין זועבי: המשטרה כל כך חזקה, עד כדי כך שהיא משתמשת במנגנון שלה על מנת לשלוט בחברה אבל לא לתת ביטחון לחברה.

חנין זועבי: היא כן יכולה לשלוט בחברה.

יואב קיש: אנחנו נבדוק את זה.

חנין זועבי: בכפר כנא, כאשר התחילו לירות צרורות של ירי, הניידות של המשטרה – לפי עדויות של האזרחים שם – עזבו את העיר וקבוצה קטנה של שוטרים שנשארו ביישוב כפר כנא עמדה מול הירי ולא עשתה כלום.

חנין זועבי: אתה יכול לגבות עדות מעוד מקומות.

חנין זועבי: בקלנסואה, מועמד שם נסוג מהבחירות בגלל איומים.

חנין זועבי: האם זה קרה ביישוב יהודי שמועמד לבחירות היה מאוים על ידי ארגוני פשע?

חנין זועבי: המשטרה יודעת מי מאיים עליו והוא משך את המועמדות שלו.

חנין זועבי: זה מקרה שהוא תקדים בחברה הערבית.

חנין זועבי: כלומר, תראה מה אנחנו סובלים.

חנין זועבי: ארגוני הפשע לא רק מתעסקים בפשע אלא הם נכנסו כארגונים ששולטים על החברה שלנו באמצעות בחירות, באמצעות מכרזים של קרקעות.

חנין זועבי: יש להם כבר שליטה ברשויות המקומיות, יש להם שליטה בצ'יינג'ים.

חנין זועבי: לנו יש 2,000 צ'יינג'ים עם 25 פקחים.

חנין זועבי: זה המשאב הכלכלי וגם המשטרה סירבה לתת אינפורמציה למרכז המחקר לגבי הצ'יינג'ים.

יואב קיש: על זה דיברנו בראשית הישיבה.

חנין זועבי: אם אתה רוצה לייבש את ארגוני הפשע, תייבש את התשתית הכלכלית שלהם.

יואב קיש: למה הם צריכים את הצ'יינג'ים?

יואב קיש: הם מעבירים כסף בינם לבין עצמם?

חנין זועבי: להלבנת הון.

חנין זועבי: הם משתמשים בשוק השחור ובשוק האפור.

חנין זועבי: הם משתלטים על מכרזים של קרקעות בג'לג'וליה, במשולש הדרומי, מול עיניה של המשטרה.

חנין זועבי: זה לא רק שארגוני פשיעה רק הורגים אלא הם משתלטים עלינו, גם על האנשים הנורמטיביים.

חנין זועבי: אם הם לא רוצחים אותי, הם משתלטים על הכלכלה של היישוב שלי.

חנין זועבי: זאת התנהלות של מדינה.

חנין זועבי: כל זה נעשה מול עיני המשטרה כמו שהקורבנות מתים ונרצחים מול תחנות המשטרה ומול המצלמות.

חנין זועבי: אל תגידו שיתוף פעולה.

חנין זועבי: אל תגידו שאנחנו לא משתפים פעולה.

חנין זועבי: אני רוצה לתת המלצות.

חנין זועבי: יש לנו גם עדויות על יחסים חברתיים, סאחבק, בין ארגוני פשע לבין המשטרה והם מתנהלים בצורה חברתית.

חנין זועבי: אתה שאלת למה ארגוני הפשע לא פוחדים.

חנין זועבי: לפחות אל תזלזלו באינטליגנציה שלנו, אנחנו נרצחים אבל אנחנו לא טיפשים.

חנין זועבי: למה הוא לא מפחד?

חנין זועבי: למה כאשר אנחנו בהפגנה רודפים אותנו אבל ארגוני הפשע לא מפחדים?

חנין זועבי: למה?

חנין זועבי: תגיד לי אתה למה.

חנין זועבי: זה קורה כי אתה נתת לי אור ירוק, כי אולי אתה רוצה ממנו משהו, להשתלט על היישוב שלי, ואני נותן לך את השירות הזה, להשתלט ולהרוס את החברה שלי, להרוס את היישוב שלי ולמשטרה אין שינוי תפיסה.

חנין זועבי: אדוני היושב ראש, תהיה אפקטיבי.

חנין זועבי: דוח אור שדיבר על משטרה עוינת, 20 שנים זה לא השתנה.

יואב קיש: משפט סיום.

חנין זועבי: משפט סיום.

חנין זועבי: אנחנו לא טוענים כדי לתקוף.

חנין זועבי: אם היינו תוקפים, היינו אומרים שאנחנו לא רוצים את המשטרה, תלכו הביתה, אנחנו רוצים אוטונומיה.

חנין זועבי: לא.

חנין זועבי: אנחנו תוקפים את המשטרה בגלל שאנחנו רוצים משטרה יעילה ואזרחית ולא משטרה ששולטת בחברה.

חנין זועבי: אני אציע לך הצעה קונקרטית.

חנין זועבי: אתה תיזום דיון בתוך עשרה יישובים.

חנין זועבי: אל תתכנס כאן אלא לך לקלנסואה, לך לג'לג'וליה, לך לאום אל פאחם, תיזום פגישה שם ולא רק עם חברי הכנסת אלא עם האנשים והקורבנות.

חנין זועבי: תגיד להם שהם עכשיו תחת הביטחון האישי שלך, תגיד להם לבוא ותקשיב להם.

חנין זועבי: תשמע אותם.

חנין זועבי: תבחר חמישה-שישה, עשרה, יישובים.

חנין זועבי: אנחנו ניתן לך רשימת עדויות.

חנין זועבי: הדוח שאני נתתי למבקר המדינה ועל סמך הדוח הזה הוא עשה את הדוח האחרון שלו, יש בו מקרים שאתה תאמר שאתה לא חי במדינה הזאת.

יואב קיש: גם כשתיארת לי את המקרה עם הגרזנים והסרטון שבן אדם בא ולא עושים עם זה כלום, זאת גם מדינה שאני לא חי בה.

יואב קיש: אני מאוד אשמח לשמוע את ההתייחסות.

חנין זועבי: אנחנו נביא לך מקרים ואתה תראה.

חנין זועבי: תקיים ישיבות בתוך היישובים הערביים, נקרא לאנשים ותשמע אותם.

יואב קיש: בסדר.

יואב קיש: תודה.

אכרם חסון: אדוני היושב ראש, בוקר טוב לך ולכל הנוכחים כאן.

אכרם חסון: אני חבר בוועדת הפנים שלוש שנים והשיח הזה לא השתנה במשך שנים אלה.

אכרם חסון: אני לא באתי לישיבה אחת לדבר וללכת אלא אני נכחתי כמעט בכל הישיבות שעסקו באלימות במגזר הערבי.

אכרם חסון: את ניצב חכרוש אני מכיר אישית ומדבר אתו בטלפון ואני מכיר חלק מהאנשים שנמצאים כאן, אנשים שאיבדו את יקיריהם.

אכרם חסון: תמיד לבוא ולהאשים את המשטרה, ואני לא מגן על המשטרה, כאילו אנחנו לא השתנינו, אין לנו התרופפות בערכים, אנחנו אנשים מקריבים, החברה הערבית עומדת על המשמר – כמובן הכול הפוך.

אכרם חסון: החברה הערבית עברה משבר קשה מאוד.

אכרם חסון: היום אין הנהגה במגזר הערבי.

אכרם חסון: אני לא מכיר ראש עיר אחד שמוכן להקריב ולקחת את הנהגת היישוב אתו כדי להילחם בתופעה הזאת.

אכרם חסון: כבר אמרתי לפני שנה ושנתיים שצריך להתחיל בחינוך עוד בגן הילדים.

אכרם חסון: גם ילדי התיכון היום במגזר הערבי אלימים.

אכרם חסון: ביקרתי עם ועדת הפנים עת דודי אמסלם היה היושב ראש שלה, בשלושה או ארבעה בתי כלא, ומצאתי כמעט בכל חדר בין ארבעה לחמישה, מתוך שישה או שבעה, ערבים.

אכרם חסון: נדמה לי שלא כך בכל בתי הכלא אבל היום כל אסיר שני הוא מהמגזר הערבי למרות שהמגזר הערבי הוא 22 אחוזים באוכלוסייה.

אכרם חסון: אומרים שהמשטרה לא עושה שום דבר, אבל בתי הכלא מלאים בערבים.

אכרם חסון: סימן שהמשטרה הביאה הרבה אנשים לבתי כלא והשאלה היא מה נעשה אחר כך בתוך היישובים שלנו.

אכרם חסון: האם אנחנו דאגנו לעשות סדנאות לכלל התושבים?

אכרם חסון: האם דאגנו לערב את כלל האוכלוסייה, את כל ההנהגה ולא להביא אותה סתם בשוליים לשבת ולהסתכל?

אכרם חסון: יש 300,000 כלי נשק במגזר הערבי.

אכרם חסון: אני ביקרתי בקלנסואה, בטירה ובטייבה וכמעט בכל היישובים, הייתי בדרום אצל הבדואים והייתי בצפון ברמת הגולן.

אכרם חסון: כל אחד יודע למי יש נשק בבית.

אכרם חסון: כמה אנשים משתפים פעולה ומרימים טלפון ואומרים שהנשק הזה מסכן את הילדים שלהם ומסכן אותם?

אכרם חסון: אני כתושב דלית אל כרמל לא רוצה להקריב נגיד בטייבה אלא אני רוצה להקריב בדלית אל כרמל והשאלה היא האם אני מקריב בדלית אל כרמל.

אכרם חסון: אפילו בדלית אל כרמל לא אכפת לי.

אכרם חסון: מצד שני, אתה רואה שבמועצות המקומיות, אני מוכן להודות, יש חברי מועצה אלימים, יש ראשי מועצות אלימים במגזר שלנו וזה מהווה דוגמה לכולם ויש חיקוי בקרב הצעירים לעבריינות הזאת.

אכרם חסון: כשאתה רואה 1,3011 ערבים שנהרגו בידי ערבים, זה אסון גדול וזה אומר שהחברה הערבית עוברת משבר קשה מאוד.

אכרם חסון: קודם כל, בואו נטפל בעצמנו, בואו נטפל בחינוך, בואו נטפל במערכת התרבות בתוך היישוב, בואו נטפל בבתי הספר, בואו נטפל עם כל ההנהגה ועם כל משפחה.

אכרם חסון: שכל אחד יהיה קודם כל אכפתי.

אכרם חסון: כאשר ישבנו כאן עם ראשי רשויות ערביים וחלק גדול מחברי הכנסת לא היו כאן, אני הייתי, דיברנו אתם על איך למגר ולהכניס תחנות משטרה והם הסכימו לכך.

אכרם חסון: הם יצאו החוצה ונתנו הצהרות לכלי התקשורת ואמרו שהם נגד.

אכרם חסון: איזה מסר הם מעבירים לחברה?

אכרם חסון: אני מאלה שתמכו בכך שתהיה תחנת משטרה בג'יסר א זרקא כי ביקרתי שם וראיתי מה קורה.

אכרם חסון: אני רוצה לומר לך שמאז שיש תחנת משטרה, לא חיסלה את כל האלימות אבל לפחות יש ירידה של 25 אחוזים באלימות.

אכרם חסון: בנושא הירי, נדמה לי שיש ירידה של יותר מ-50 או 70 אחוזים בג'יסר א זרקא.

חנין זועבי: זה לא נכון.

אכרם חסון: יש לי נתונים מהמשטרה.

אכרם חסון: אני לא ממציא.

אכרם חסון: אני לא שוטר ואני לא חוקר.

אכרם חסון: אני לפחות פונה למשטרה ולא רק בא לישיבות.

אכרם חסון: אני הולך ואני מקבל תשובות.

אכרם חסון: אני יושב אתם ושומע אותם.

אכרם חסון: אני מכיר את מפקדי המחוזות, מכיר את מפקדי המרחב.

אכרם חסון: ישבתי עם המפכ"ל מספר פעמים ודיברתי אתו.

אכרם חסון: הנתונים שיש לי הם שונים.

אכרם חסון: יש שש תחנות משטרה חדשות במגזר הערבי.

אכרם חסון: מנסים לעשות אבל לא הכול המשטרה יכולה לעשות.

אכרם חסון: גם אנחנו צריכים לעשות, אנחנו כהנהגה.

אכרם חסון: לא חברי כנסת אלא הנהגה שנבחרה ביישוב כדי להקריב.

אכרם חסון: היא נבחרה כי היא הבטיחה לתת לנו ביטחון אישי, לתת לנו חינוך, לתת לנו תרבות.

אכרם חסון: לכן יש שילוב קטלני כאן.

אכרם חסון: ההצעה שלי - כדי לא לטחון מים וכדי לא לבוא ולהאשים וכל פעם לדבר סתם דברי סרק ובעוד חודשיים אתה תזמין אותנו ונאמר את אותם דברים – היא שהממשלה צריכה לקחת החלטה לחסל את האלימות במגזר הערבי.

אכרם חסון: לזה צריך משאבים.

אכרם חסון: צריך כספים, צריך יותר שוטרים, צריך להכניס את כל המערכת למלחמה בתופעה הזאת.

אכרם חסון: אני טענתי שאם יש 300,000 כלי נשק אצל הערבים, הם נגיד בטייבה, בקלנסואה ובכפר קאסם, זה יגרום להתנכלות בתושבי כפר סבא, נתניה, הרצליה ותל אביב.

אכרם חסון: אותו דבר, אם אנחנו בצפון ויש בנצרת כלי נשק, זה יגרום להתנכלות בעפולה, בנהריה, בעכו ובשאר המקומות.

אכרם חסון: כל החברה בישראל תשלם מחיר.

אכרם חסון: לכן שווה קודם כל לשלב ידיים אבל דבר אחד אתם שוכחים והוא החינוך.

אכרם חסון: חבר'ה, זה חינוך ועוד חינוך ועוד חינוך.

אכרם חסון: בלי מערכת חינוך אנחנו לא ננצח.

אכרם חסון: אני רוצה להזכיר לידידיי חברי הכנסת שאני הייתי ממלא מקום ראש המועצה בדלית אל כרמל ב-1993, אז המנוח רפיק חאג' יחיא היה ראש עיריית טייבה.

אכרם חסון: עוד ב-1993 הוא הזמין את כל המגזר הערבי בדחיפות ואמר שזה מקרה חרום, תבואו להפגין אתי, יש רצח בטייבה, יש סמים, קלקלו את העיר.

אכרם חסון: עוד ב-1993.

אכרם חסון: אנחנו מאז בוכים ולא משקיעים במערכת החינוך.

אכרם חסון: אתם אומרים לי שזה ייקח הרבה זמן?

אכרם חסון: אם ב-1993 היינו פועלים, היינו מגדלים דור אכפתי, עם ערכים, עם כבוד שחיי אדם הם ערך עליון.

אכרם חסון: איזה ערך עליון יש אצלנו היום בכפרים?

אכרם חסון: אנחנו מעודדים אחד את השני להיכנס אחד בשני ולהתנכל.

חנין זועבי: אתה לא דיברת על ארגוני פשע.

אכרם חסון: אני בעד לחסל את כל הארגונים.

חנין זועבי: ארגוני הפשע משתלטים על החברה אבל אתה מרוצה.

אכרם חסון: את שמעת אותי אומר אני מרוצה?

יואב קיש: סליחה, אתם מפריעים לדיון עכשיו.

חנין זועבי: אתה לא התייחסת לארגוני הפשע.

יואב קיש: אני קורא לכם לסדר, לשניכם, פעם ראשונה.

יואב קיש: מספיק.

אכרם חסון: כל מי שלא מדבר בקו שלך, את לא מקבלת.

חנין זועבי: אתה לא דיברת על ארגוני הפשע.

יואב קיש: אני לא רוצה להוציא חברי כנסת.

יואב קיש: חבל שאני אוציא אתכם.

אכרם חסון: דברי בשם עצמך.

אכרם חסון: אני רואה אותך רק בישיבות האלה.

אכרם חסון: מתי את באה לוועדה?

אכרם חסון: אני שלוש שנים בוועדה.

יואב קיש: תודה.

יואב קיש: מספיק.

יואב קיש: חבר הכנסת מסעוד גנאים, בבקשה.

מסעוד גנאים: תודה אדוני היושב ראש.

מסעוד גנאים: אין ספק שהבעיה הבסיסית שלנו, אנחנו עברנו מהאלימות הקלאסית.

מסעוד גנאים: אין חברה בעולם שאין בה אלימות או אין בה אחוז מסוים של פשיעה.

מסעוד גנאים: אבל אחוז כזה שאנחנו חווים בחברה הערבית, זה לא נורמלי.

מסעוד גנאים: בואו נודה שכאשר ילדה, ילד, אישה, גבר מפחדים לרדת לרחוב – זה כישלון.

מסעוד גנאים: זה כישלון של כולנו אבל זה גם כישלון של המשטרה שיש לה את הכוח, את הנשק ואת הסמכות לעסוק בשני דברים שאני כאזרח לא יכול לעסוק בהם.

מסעוד גנאים: אני לא יכול לעמוד בפני ארגוני פשע.

מסעוד גנאים: לפי כל הדוחות ארגוני הפשע הערבים תפסו את מקומם של ארגוני הפשע בחברה היהודית שרובם נחלשו או חוסלו.

יואב קיש: יש עוד קצת.

מסעוד גנאים: כדי לא לומר שאנחנו אומרים שהמשטרה לא עושה שום דבר, הם עושים לפעמים דברים.

מסעוד גנאים: למשל, הם עשו טוב כאשר את ארגון הפשע במשולש הדרומי תפסו כ-15-10 אנשים והכניסו לכלא אבל אפילו אם הם בכלא, הם יורים אפילו על השב"ס ועל בתי הכלא ועל בתי הסוהר.

מסעוד גנאים: עד כדי כך הגיעו ארגוני הפשיעה הערבים ומראים את החוזק שלהם והתעוזה שלהם.

מסעוד גנאים: ללמדך שהדבר הראשון שגרם להחרפת הפשיעה בחברה הערבית, אלה ארגוני הפשע והנשק שמשתולל.

מסעוד גנאים: בקשר לנשק.

מסעוד גנאים: אי אפשר להילחם בנשק דרך מבצע של בוא תמסור או לא תמסור אותו.

מסעוד גנאים: פושע לא ימסור כלי נשק.

מסעוד גנאים: זה לא נשק עם רישיון שבן אדם נורמטיבי מוכן למסור אותו.

מסעוד גנאים: לא.

מסעוד גנאים: הביקורת שלנו על המשרד לביטחון פנים, זו ביקורת על התפיסה.

מסעוד גנאים: אף אחד מאתנו לא אמר ולא יאמר שאני לא רוצה התערבות של המשטרה.

מסעוד גנאים: אנחנו רוצים התערבות של המשטרה ואנחנו מוכנים לשתף פעולה עם המשטרה כדי למגר את הפשיעה אבל חילוקי הדעות הם על התפיסה של המשטרה.

מסעוד גנאים: תחנה פה ותחנה שם לצערי לא תפתור את הבעיה ויש לנו הרבה דוגמאות.

מסעוד גנאים: העניין הגיע עד כדי כך שלפני שבוע, כולכם שמעתם, חטפו מורה משער בית הספר.

מסעוד גנאים: אני מברך את המשטרה שאחרי שעתיים-שלוש תפסה את הפושע.

יואב קיש: ומה עשו אתו?

קריאה: במעצר.

מסעוד גנאים: אני רוצה להזכיר דבר אחד מאחר ואני גם מטפל בו.

מסעוד גנאים: הרצח שהיה בנאחף לפני כחודש של חאפז עיסא.

מסעוד גנאים: הייתה קטטה בלילה, אנשים התקשרו למשטרה, לצערי המשטרה הייתה נוכחת.

מסעוד גנאים: אני הגשתי שאילתה לשר לביטחון פנים ועד עכשיו הוא לא ענה לי כי אולי יהיה טיפול של מח"ש.

מסעוד גנאים: היה כוח של משטרה במקום, 200-100 מטרים מהמקום.

מסעוד גנאים: לו התערב כוח המשטרה ולו איים להתערב, אולי היה נמנע הרצח של חאפז עיסא מכפר נאחף.

מסעוד גנאים: אני מסיים בזה.

מסעוד גנאים: אנחנו טוענים שהתפיסה של המשטרה עד עכשיו, לצערי הרב, למרות שיש שינויים, יש דברים שנעשים ואנחנו לא אומרים שהיא לא עושה שום דבר, אבל עד עכשיו מבלי לשנות את התפיסה שהאזרח הערבי והחברה הערבית היא עניין אזרחי – זו העדיפות – ולא ביטחוני.

מסעוד גנאים: או אני רוצה את ההפך.

מסעוד גנאים: אני רוצה אולי שהמשטרה, השב"כ והמודיעין יראו בכל פשע בחברה הערבית כעניין ביטחוני.

מסעוד גנאים: אם היו עושים אחד משני הדברים האלה, התפיסה הייתה משתנה.

משה מזרחי: אתם לא רוצים לשמוע את התשובות?

יואב קיש: יש להם יום הנגב.

מסעוד גנאים: כל אחד מאתנו מנהל ישיבה.

יואב קיש: אותי התשובות מאוד מעניינות.

יואב קיש: יהיה פרוטוקול.

ריאן כאמל: זה יותר חשוב מיום הנגב.

ריאן כאמל: אלה החיים שלנו.

משה מזרחי: אני אהיה מאוד קצר.

משה מזרחי: אני לא מתפלא על אחמד טיבי שהחמיא לי אבל אני באתי לכאן כי זאת לא סוגיה רק של חברי הכנסת הערבים או מהמגזר.

משה מזרחי: באתי לכאן כי זאת בעיה של מדינת ישראל וגם אני כישראלי צריך לתמוך בתביעות לטיפול קצת יותר שוויוני.

משה מזרחי: אני מסכים עם כל מילה שאתה אמרת.

משה מזרחי: משטרת ישראל היא מרכיב מאוד חשוב בטיפול באלימות במגזר הערבי.

משה מזרחי: היא לא המרכיב השלם היחיד שצריך לשחק במגרש ונגעת בכמה רכיבים.

משה מזרחי: שיטור קהילתי שאמור לנצח גם סוג של תרבות וגם סוג של חינוך, הוא לא קשור למשטרה אלא הוא קשור למובילים.

חנין זועבי: בוא נבדיל בין אלימות לבין ארגוני פשיעה.

יואב קיש: חברת הכנסת חנין זועבי, כשאת דיברת, הקפדתי שלא יפריעו לך ושמענו את הדברים הכי קשים שהיה לך לומר.

יואב קיש: את לא יכולה להפריע לאנשים אחרים לדבר.

יואב קיש: את מפריעה.

משה מזרחי: אני באתי לכאן כי אני חושב שיש בעיה שצריך לטפל בה ולא להשאיר את זה רק לפתחכם כאילו זה רק עניין פרטי שלכם.

משה מזרחי: זה עניין של מדינת ישראל.

משה מזרחי: זה לא כל כך "פופולרי" לשבת כאן כחבר כנסת יהודי-ישראלי בדיון כזה אבל זה חשוב.

משה מזרחי: זה חשוב וצריך לתת לזה רוח גבית.

משה מזרחי: אני יודע שגם משטרת ישראל נערכה לא מעט לקראת זה.

משה מזרחי: קראתי את הנתונים.

משה מזרחי: אני לא יודע מה תוצאות ההיערכות ואני מקווה שאתה תתאר לנו היכן אתם עומדים סביב זה.

משה מזרחי: לי ברור שלבד אתם לא תנצחו, בלי שיתוף הפעולה של המובילים בחברה הערבית אבל התשתית המודיעינית שלנו היא אפס.

משה מזרחי: זה משהו שהוא נקודת חולשה מאוד כבדת משקל ואני לא יודע מה אתם עושים.

ג'מאל חכרוש: דברים שאתה יודע.

חנין זועבי: יודעים הכול.

משה מזרחי: תקשיב למה שאני אומר.

חנין זועבי: אתה תקשיב לי.

משה מזרחי: את יודעת הכול.

משה מזרחי: אנחנו לא כל כך יודעים.

חנין זועבי: לא.

חנין זועבי: הם יודעים.

יואב קיש: תתחיל לסיים.

משה מזרחי: לא סיימתי.

יואב קיש: תתחיל לסיים.

יואב קיש: מתחיל ויכוח האם יודעים או לא יודעים על המודיעין של המשטרה.

משה מזרחי: תשתיק אותה במקום להשתיק אותי.

משה מזרחי: אני ראיתי במחקר את הנתונים הלא שלמים שלכם ואותי זה הפתיע, חכרוש.

משה מזרחי: הנתונים הם מאוד קשים.

משה מזרחי: זה משהו שאני לא זוכר אותו מימיי במערכת ולכן באתי לכאן.

משה מזרחי: הנתונים של חלקם של הערבים בפשיעה, בקורבנות.

משה מזרחי: האחוז שלהם ביחס לאוכלוסייה גדל באופן שאני לא מכיר אותו.

משה מזרחי: יש בעיה אמיתית.

משה מזרחי: הנתונים שאני קראתי הפתיעו אותי ולכן באתי לדיון, רק לומר לכם את זה.

משה מזרחי: זה לא מה שאני זוכר מהימים שאני הייתי במערכת.

משה מזרחי: האחוזים בנתונים אלה לא הנתונים שהיו לפני עשר שנים וזה מעיד על כך שיש כאן מגמה של עלייה מאוד חריפה באלימות.

משה מזרחי: תבדוק את זה עשר שנים אחורה.

משה מזרחי: אני כאן כדי לשמוע על ההיערכות שלכם ואני מקווה שאתה תיגע בזה.

יואב קיש: הוא יתייחס.

ג'מעה אזברגה: אדוני היושב ראש, אני לא רוצה לדבר הרבה.

ג'מעה אזברגה: אני מאמין שלמשטרה יש את המשאבים לעשות את העבודה בצורה הכי מושלמת.

ג'מעה אזברגה: אני מאמין שיש לה את הטכנולוגיות והכוח לעשות את זה בצורה הכי מושלמת.

ג'מעה אזברגה: דבר אחד יש לי ספק ואני לא כל כך מאמין שיש לה וזה הרצון.

ג'מעה אזברגה: אני חושב שהרצון לא קיים ואם הרצון לא קיים, הכול לא שווה.

ג'מעה אזברגה: אני הייתי מצפה, אחרי ארבע-חמש נפשות שנרצחו רק שלשום בלוד, ואתה בעצמך אמרת שמפקד תחנת לוד הוזמן לכאן והוא לא כאן, אנשים הם כאילו מספרים, כאילו לא קיימים.

ג'מעה אזברגה: אני חושב שיש אחריות לממסד הזה שנקרא משטרה.

ג'מעה אזברגה: יש מדינה, יש זרועות ביטחון, יש זרועות ביטחון ויש מדינה שמתנהלת.

ג'מעה אזברגה: להגיד שאחראית המנהיגות של המגזר הערבי, ראשי המועצות, ראשי הפשע, הכול טוב ויפה אבל אתה לא יכול להתחמק מהאחריות שלך כממסד שאמור לספק ביטחון לאזרחים.

ג'מעה אזברגה: אם אנחנו יוצאים מנקודת ההנחה הזאת ויוצאים לפעולה, אני מאמין שהמשטרה יכולה לעשות.

ג'מעה אזברגה: השאלה היא אם היא רוצה.

יואב קיש: תודה רבה.

יואב קיש: אנחנו נתכנס לסיום.

יואב קיש: אני ארצה כרבע שעה לתת לחכרוש לדבר.

יואב קיש: לפני כן, אני רוצה לשמוע גם עוד כמה דוברים שנרשמו.

יואב קיש: נמצא כאן מישהו מעיריית לוד?

אהרון אטיאס: כן.

אהרון אטיאס: מנכ"ל העירייה.

אהרון אטיאס: אני רוצה לתת זווית נוספת למה שקורה, אני יודע שכך זה בכל מקום אבל אני יודע מהזווית שלנו כעיר לוד.

אהרון אטיאס: לא מעט פעמים נראה מצב ששני ילדים בבית הספר מתקוטטים, ולא משנה על מה.

אהרון אטיאס: הוא עבר לידו, הוא הציק לו, או אני לא יודע מה.

אהרון אטיאס: קטטה של שני ילדים הופכת להיות מלחמת חמולות בכל העיר.

אהרון אטיאס: משהו פשוט, משהו פעוט, כאילו כלום, מה שבכל בית ספר יהודי היה עובר חלק, אבל בלוד זה הופך למלחמה אדירה.

אהרון אטיאס: אני מתחבר דווקא לדברים של חנין זועבי.

אהרון אטיאס: בסוף, אם לא נתייחס למלחמה בפשיעה הכבדה – ואני ירוצה להוסיף נקודה יתר חזקה – חסרים לי כאן מס הכנסה, מע"מ וגורמים נוספים.

אהרון אטיאס: אני חושב שהמשטרה לבד, עם כל הכבוד לה ועוד שנייה אני אומר מה היא עושה, לא יכולה לבד לטפל בזה.

אהרון אטיאס: לטפל במשפחות פשע, משפחות שמאיימות על תושבים.

אהרון אטיאס: אני אומר לכם שאנשים בלוד, בעיקר במגזר, אומרים שבתקופה הזאת הם לא יוצאים מהבית, הם אומרים שהם לא יודעם אם הם קשורים או לא קשורים אבל זה יכול לפגוש אותם ומאותה שנייה הם נמצאים באיזשהו סכסוך שהוא לא רצה אותו והוא לא יודע איך להתמודד אתו.

אהרון אטיאס: הם אומרים שהם אנשים נורמטיביים, הם לא עבריינים, הם לא פושעים והם לא רוצים להיות בסיפור הזה.

יואב קיש: מהניסיון שלך, המשטרה, כשיש אירוע ומתלוננים, מטפלת או לא?

אהרון אטיאס: אני יכול להגיד שיש שיתוף פעולה מדהים ויוצא מן הכלל בין עיריית לוד למשטרה בלוד.

אהרון אטיאס: מדהים.

יואב קיש: אני שואל לגבי המגזר.

אהרון אטיאס: אני עונה.

אהרון אטיאס: אני יכול להציג לך נקודה פשוטה.

אהרון אטיאס: ירי בחתונות.

יואב קיש: שמענו שזה הופסק.

אהרון אטיאס: בשנת 2016 היו 100 אירועי ירי והמספר ירד לחצי בשנת 2017 ובשנת 2018 לא היה כלום.

יואב קיש: שמעת על הלילה של יום ראשון ואני מניח ששמעת שגם שמעת באוזניך.

אהרון אטיאס: גם ראיתי.

יואב קיש: בוא נדבר על זה.

אהרון אטיאס: גם ברציחות יש ירידה דרמטית.

אהרון אטיאס: היינו בשנים קודמות עם 10 רציחות בשנה.

אהרון אטיאס: עוד שבועיים אני במצב של אפס רציחות בשנה בלוד.

אהרון אטיאס: בסוף, אתה לא יודע שזה לא משנה מתי, רצח הוא רצח, אבל בסטטיסטיקה יכול להיות עוד שנייה אחת והיינו נמצאים באפס.

אהרון אטיאס: כמגמה אני יכול לומר שיש מגמה טובה בלוד.

אהרון אטיאס: יגיד את זה כל תושב יהודי וערבי.

אהרון אטיאס: יש מגמה טובה אבל זה לא מספיק.

אהרון אטיאס: לכן אני אומר שצריך עוד כוחות להתמודדות הזאת.

יואב קיש: ספציפית לגבי האירוע של יום ראשון והנושא של פשיעה מאורגנת שעלה כאן כנושא מרכזי?

אהרון אטיאס: יש - המשטרה מכירה את זה – מה שנקרא מניפה.

אהרון אטיאס: המדינה מסמנת ארגון פשע או כנופיה מסוימת שצריך להוריד אותה, מתכנסים ארגונים שלמים, שולחן עגול שאנחנו חלק ממנו ואנחנו יודעים לעזור.

אהרון אטיאס: ואנחנו יושבים ואומרים שנפגע בו כאן, נפגע בו כאן, נתפוס אותו פה ונתפוס אותו פה.

אהרון אטיאס: מוציאים להם את הרוח מהמפרשים, גורמים להם להגיד שלא רוצים חלק, בואו ננסה להיות נורמטיביים, בואו ננסה לעבוד לפי חוק כי אחרת לא יעזבו אותנו.

אהרון אטיאס: אז אתה רואה משפחות פשע לאט לאט מורידות פרופיל.

חנין זועבי: מייבשים את התשתית הכלכלית.

אהרון אטיאס: מייבשים אותם לגמרי.

אהרון אטיאס: אני אקח דוגמה ספציפית.

אהרון אטיאס: פסולת בנייה.

אהרון אטיאס: משפחות שנהיו מעצמות כלכליות והשליטו פשע וטרור.

אהרון אטיאס: יחד עם המשרד להגנת הסביבה ויחד עם המשטרה ומשרד הבריאות, יחד עם כל גורם בעיר, ומס הכנסה ומע"מ חיסלנו אותם.

יואב קיש: איך?

יואב קיש: עם קנסות?

אהרון אטיאס: החרמנו עשר משאיות.

אהרון אטיאס: אתה יודע מה זה לארגון פשע שאתה מחרים לו עשר משאיות?

אהרון אטיאס: אתה מפרק אותו.

יואב קיש: איך החרמת?

יואב קיש: על איזו עבירה?

אהרון אטיאס: תפסנו אותם על פסולת בנייה.

יואב קיש: על זריקה בשטח.

אהרון אטיאס: כן.

אהרון אטיאס: תצפית של חודשים.

אהרון אטיאס: ייאמר לזכותה של המשטרה.

אהרון אטיאס: תצפית של חודשים בשטח.

אהרון אטיאס: לאט לאט פשוט פירקנו אותם לגמרי.

אהרון אטיאס: זה מצריך משאבים גדולים.

קריאה: ורצון.

אהרון אטיאס: יש רצון במשטרה.

אהרון אטיאס: לפחות בלוד אני יודע לומר שיש רצון ורצון גדול מאוד למגר את זה.

אהרון אטיאס: רואים תוצרים אבל צריך שולחן יותר גדול.

קריאה: דוגמה קלאסית נתניה לפני כמה שנים.

רות לוין חן: אני מנהלת שותפה של מיזם קהילות בטוחות ביוזמות אברהם יחוד עם עורך דין ראסול סעדה.

רות לוין חן: אני מצטרפת לאמירה שנאמרה כאן שהמשטרה לבדה, גם אם למשטרה יש כברת דרך ארוכה לעבור, לא יכולה לטפל לבדה בתופעות הפשיעה והאלימות בחברה הערבית.

רות לוין חן: כשאנחנו מסתכלים ומבינים את סיבות העומק לאלימות ולפשיעה, כמובן לצד שירותי שיטור הולמים לצד עוני ואבטלה, מאבק על משאבים, על משרותך ועל קרקעות בחברה הערבית, על נוכחות דלילה של הרשויות הממשלתיות ביישובים הערביים ועוד ועוד, אתם מוזמנים כמובן לקרוא את המכתב שחילקנו כאן, ברור שהמשטרה לבדה לא יכולה לטפל בכל הדברים האלה.

רות לוין חן: לכן קראנו לראש הממשלה להקים צוות בין-משרדי שיקים תוכנית ממשלתית מערכתית ויוציא אותה לפועל על מנת להתמודד ולמגר את הפשיעה ביישובים הערביים כי ברור שהמצב לא יכול להימשך כמות שהוא.

רות לוין חן: אנחנו מדברים על פיתוח כלכלי של היישובים הערביים והחלטת ממשלה 922 והממשלה משקיעה בכך מיליארדי שקלים אבל איך פיתוח כזה אפשרי כאשר החברה הערבית מדממת וסובלת מאלימות ופשיעה, ושוב, כפי שאמרתם כאן, מהשתלטותך ארגוני הפשיעה במידה רבה על החברה.

רות לוין חן: אנחנו גם נגיד בהמשך להצעה של חברת הכנסת זועבי, שדוקטור תאבת או ראס שהוא מנכ"ל שותף של יוזמות אברהם והוא חבר של הוועדה הזאת, ישמח לערוך סיור ביישובים במשולש ולראות את הדברים מקרוב.

ריאן כאמל: נציג מרכז השלטון המקומי ויושב ראש מרכז אמאן לחיים טובים.

ריאן כאמל: למדנו במדעי המדינה שבחוזה בין מדינה לאזרח הדבר הראשון שהמדינה צריכה להקנות זה להבטיח את החיים שלו.

ריאן כאמל: אני אגיד לך כראש רשות לשעבר, כסמנכ"ל לשעבר, כאדם מטפל בנושא הזה יום יום – אין ביטחון.

ריאן כאמל: אין ביטחון לא לילדים, לא לנשים, לא לגברים וזה חוצה כמעט את כל היישובים.

ריאן כאמל: אנחנו רוצים להחזיר את הביטחון הזה.

ריאן כאמל: מאז אוקטובר 2000 ועד היום נרצחו במדינה כ-2,100 אנשים.

ריאן כאמל: 1,300 ערבים, 800 יהודים.

ריאן כאמל: אני לא מבין למה מחכה המדינה.

ריאן כאמל: זה כמעט יישוב שלם שנרצח.

ריאן כאמל: אני לא רוצה לדבר על כמה יתומים, על כמה אלמנות ועל כל ההשלכות של הרציחות האלה.

ריאן כאמל: אנחנו חיים היום בחברה הערבית במצב חירום.

ריאן כאמל: אני משפחה נורמטיבית, אני אבא לרופא, אבא לרוקח, אבא לרואה חשבון והבן שלי שנרצח היה אמור להיות מהנדס, ואבא ליועצת חינוך.

ריאן כאמל: הבן שלי יצא ולא חזר.

ריאן כאמל: כמוהו מאות יצאו ולא חזרו.

ריאן כאמל: מאות.

ריאן כאמל: אנחנו צריכים באמת לעשות את המקסימום על מנת שהילדים שלנו יצאו ויחזרו.

ריאן כאמל: אני רוצה לתת נתון חשוב מאוד ותחשוב על זה.

ריאן כאמל: החברה הערבית מחולקת לשלושה מחוזות: צפון, מרכז ודרום.

ריאן כאמל: מאז 2006 יש מגמה כמעט קבועה, 50 אחוזים מהרציחות בחברה הערבית הם במרכז.

ריאן כאמל: בשנה שעברה, השנה הזאת, 67 אחוזים מהנרצחים הם במרכז.

ריאן כאמל: זאת אומרת שאנחנו יודעים איפה החממה.

ריאן כאמל: היא במרכז.

יואב קיש: מבחינת גודל האוכלוסייה, כמה במרכז?

ריאן כאמל: המרכז מהווה 25 אחוזים.

ריאן כאמל: אנחנו 25 אחוזים אבל אנחנו מייצרים 67 אחוזים רציחות.

ריאן כאמל: זו מגמה מלפני 15 שנים.

יואב קיש: כשאתה אומר מרכז, זה בעיקר המשולש?

ריאן כאמל: מאום אל פאחם עד כפר קאסם.

קריאה: כולל ואדי ערה.

ריאן כאמל: כולל ואדי ערה.

ריאן כאמל: זאת אומרת, יש אזור שהוא מוכה אלימות והוא ידוע.

ריאן כאמל: את הסיבות אנחנו יודעים.

ריאן כאמל: כל משפחות הפשע כשחיסלו אותן באזור המרכז, נתניה, פתח תקווה, חולון, ראש העין – העבירו את המפקדות לטייבה, לטירה, לקלנסואה, לג'לג'וליה אבל עם יותר הכשרה, עם מטריה מסוכנת יותר, עם משפחות פנימיות שלנו שהצטרפו למפקדות האלה ועם התפוררות - אנחנו עוברים גם תהליך מסוכן – של החברה הערבית ואני מסכים עם חלק גדול ממה שאמר ידידי אכרם חסון.

ריאן כאמל: זאת אומרת, אנחנו יודעים איפה הבעיה.

ריאן כאמל: הבעיה היא באזור המרכז.

ריאן כאמל: אנחנו פונים אליך אדוני היושב ראש ולמשטרת ישראל להתמקד בחממה הזאת.

ריאן כאמל: עוד נתון.

ריאן כאמל: אם תבדוק, תראה ש-70 אחוזים מהמקרים של הרצח בצפון, יש להם קשר ישיר עם החממה במרכז.

חנין זועבי: ארגוני הפשיעה.

ריאן כאמל: הם יצרו את התרבות שלהם.

ריאן כאמל: הם יצרו את המנגנון שלהם לנצרת, לשפרעם, בקשר ישיר וכמעט ארגוני.

ריאן כאמל: הנתונים.

ריאן כאמל: השנה נרצחו 68 קורבנות – 54 גברים ו-14 נשים.

ריאן כאמל: אני לא מסכים אתך אדוני חבר הכנסת.

ריאן כאמל: המגמה הזאת הייתה קיימת גם בתקופתך אבל אני אגיד לך מה קרה.

ריאן כאמל: בתקופתך לא הייתה ישיבת ועדת הפנים ולזכותה אנחנו נמצאים כאן עשרות ישיבות.

ריאן כאמל: פעם נרצח מישהו בחברה הערבית, ב-2012, 12 בני אדם בשנה, לא הייתה תגובה, גם לא בחברה הערבית וגם לא כאן.

יואב קיש: זה שינוי מבורך.

ריאן כאמל: זה שינוי.

ריאן כאמל: יש מודעות וזה טוב מאוד.

ריאן כאמל: זאת אומרת, יש כיוון.

ריאן כאמל: הלוואי והמשטרה פעלה לפני 15 שנים כמו שהיא התחילה לפעול היום.

ריאן כאמל: אני מודה, היא התחילה לפעול.

ריאן כאמל: אנחנו משלמים מחיר.

ריאן כאמל: ההפקרות שהייתה יום אחד, כאשר משפחות הפשע נכנסו, המשטרה יצאה.

ריאן כאמל: עכשיו התבססו משפחות הפשע.

ריאן כאמל: צריך משטרה עם עבודה, עם רצון פי שניים על מנת להדוף את משפחות הפשע.

יואב קיש: תודה.

יואב קיש: חכרוש, אנחנו נשמע את דבריך.

יואב קיש: נאמרו כאן דברים רבים ואני מבקש כמה דברים.

יואב קיש: קודם כל, ספציפית לאירועים שבגללם אנחנו כאן, לוד ויפיע.

יואב קיש: שוב, ברמה של הטיפול.

קריאה: ביום שישי היה רצח ביפו.

ריאן כאמל: גם יפו וגם יפיע.

יואב קיש: נכון.

יואב קיש: לראות קודם כל האם אתה יכול להגיד שאנחנו מדברים על פשע מאורגן כי לפחות ממה שאנחנו שמענו כאן, וזה הנושא שאני מבקש שתתייחס אליו ספציפית, נושא התמודדות מול הפשע המאורגן בחברה הערבית, וגם האם צריך מעורבות של גופים כלכליים כמו שנאמר כאן, ואם כן, הוועדה יכולה לדחוף לעניין הזה.

יואב קיש: זה גם נושא שאני מבקש שתתייחס אליו.

יואב קיש: אני אומר שוב שאני לא רוצה להתייחס לפתיחת התחנות, גיוס שוטרים, שינוי מגמה ומודעות.

יואב קיש: אנחנו במקום אחר משהיינו לפני 10 שנים, אני מסכים עם דבריך, וטוב שכך.

יואב קיש: אני גם מסכים לדבריו של אכרם חסון שגם נושא החינוך צריך להיות מטופל.

יואב קיש: אני בוועדה הזאת כרגע עוסק יותר בנושא הספציפי תפעולי של המשטרה שזה הפוקוס העיקרי שלי.

יואב קיש: אם כן, אמרנו, לוד, יפיע ויפו, פשע מאורגן, נתנה כאן חברת הכנסת חנין זועבי דוגמה לסולחות שלמעשה מונעות מהנפגע לממש את זכויותיו כנפגע.

יואב קיש: אני אומר לך מה שמעתי.

יואב קיש: אני לא אומר שזה נכון אלא חוזר על הערות שאני מבקש שתתייחס אליהן.

יואב קיש: כולל סרטונים ורואים שהמשטרה לא מטפלת באירועים מאוד ברורים.

יואב קיש: נאמרו כאן דברים מאוד חמורים שאני מבקש שתתייחס אליהם.

יואב קיש: דיברנו על הנושאים הכלכליים.

יואב קיש: חברת הכנסת זועבי, הזכרת מפקד לתחנת בנימינה.

יואב קיש: אין תחנה כזו.

יואב קיש: ביקשתי שם ובלי שם לא נוכל לטפל בזה.

חנין זועבי: ג'יסר א זרקא.

יואב קיש: המפקד שם התערב בבחירות?

חנין זועבי: כן.

חנין זועבי: לא רק שם.

יואב קיש: הוגשה תלונה איפה שהוא?

יואב קיש: מישהו הגיש תלונה?

יואב קיש: כלום.

חנין זועבי: לא.

חנין זועבי: הם מפחדים להגיש תלונה.

יואב קיש: זו בעיה.

יואב קיש: אנחנו כאן במלכוד הרגיל הבעייתי.

ג'מאל חכרוש: כאשר אין בסיס לתלונה, הסיסמה היא אנחנו מפחדים להגיש תלונה.

יואב קיש: יכול להיות שיש מקרים שזה צודק.

חנין זועבי: אנחנו לא אומרים סיסמאות.

ג'מאל חכרוש: כשדיברת, אני שתקתי.

יואב קיש: תן לי לנהל את הדיון.

יואב קיש: בבקשה.

יואב קיש: אני מבקש מחברי הכנסת לא להפריע.

יואב קיש: אם נגיע למצב שמפריעים ולא נותנים לו לדבר, אני גם אוציא מהדיון.

ג'מאל חכרוש: אני רוצה להתחיל ולומר שאני קצין משטרה, שייך לחברה הערבית וחי את החברה הערבית וחי את משטרת ישראל.

ג'מאל חכרוש: האלימות, אני חי מצד אחד בחברה שלי היא לא מדלגת על אף רחוב, לא על אף כפר וגם חי במשטרת ישראל, כך שאני מכל הכיוונים.

ג'מאל חכרוש: כואב לי לא פחות מכל אחד אחר ואני עובד בכל הכיוונים.

ג'מאל חכרוש: אנחנו כמשטרת ישראל עזבנו את הסיסמאות כבר מזמן.

ג'מאל חכרוש: יש לנו תוכנית סדורה איך לטפל בפשעה.

ג'מאל חכרוש: לפני שנתיים אדוני היושב ראש, גם היושב ראש הקודם, אני הצגתי את התוכנית שלנו ואמרתי בנוסף לכך שזו התוכנית שלנו, אלה שמתנגדים, אני מחכה, תביאו לי תוכנית ואני מממש אותה.

ג'מאל חכרוש: עד היום אין תוכנית, חוץ מסיסמאות על המשטרה, משטרה, משטרה.

ג'מאל חכרוש: אני רוצה להזהיר כאן ולומר שכל עוד אנחנו מפנים אצבע מאשימה כלפי משטרת ישראל בלבד, לא נצליח לפתור את הבעיה.

ג'מאל חכרוש: אני פותח סוגריים ואומר שאני לא בורח מאחריות.

ג'מאל חכרוש: אני לא באתי להאשים אף אחד.

ג'מאל חכרוש: אני באתי לקחת אחריות.

ג'מאל חכרוש: אנחנו כמשטרת ישראל אחראים והסמכות אצלנו.

ג'מאל חכרוש: אנחנו מדינת חוק והסמכות אצלנו.

ג'מאל חכרוש: אבל בלי תוכנית אי אפשר לעשות את זה.

ג'מאל חכרוש: הלכנו לתוכנית בניגוד, ומישהו מהחברים שלי אמר את זה בישיבה בה ישבנו לפני שנתיים בה כולם הסכימו לפתוח תחנות משטרה אבל כשיצאנו, בכל התקשורת אמרו שהם מתנגדים לתחנות משטרה כי היכן שיש תחנת משטרה, יש יותר אלימות.

ג'מאל חכרוש: בנצרת יש תחנת משטרה אבל לא לתייג את נצרת כעיר אלימה.

ג'מאל חכרוש: אם אני לוקח אלימות ל-1,000 אנשים, היא מהנמוכות ביותר במדינת ישראל.

חנין זועבי: לא.

ג'מאל חכרוש: הנתונים אצלי ואני אחראי על כל מה שאני אומר.

משה מזרחי: כשזה גבוה, את לוקחת את זה.

משה מזרחי: כשזה נמוך, את לא לוקחת.

חנין זועבי: תעשה השוואה.

יואב קיש: אני מבקש.

יואב קיש: יש לנו 10 דקות ואני רוצה לשמוע את דבריו.

ג'מאל חכרוש: אני אתחיל ברצח.

ג'מאל חכרוש: לבוא ולהגיד שאנחנו רוצים להוריד את הרצח, אלה בני אדם.

ג'מאל חכרוש: אני אומר שרצח אחד הוא יותר מדי.

ג'מאל חכרוש: אנחנו רוצים להגיע לאפס אבל אי אפשר להגיע לאפס מעכשיו לעכשיו.

ג'מאל חכרוש: השנה, למרות המקבץ האחרון שהיה – ותרשו לי, אני לא רוצה להתחבא, אני יכול לזרוק הכול על השולחן - לא יכול לטפל להיכנס לרציחות האחרונות שהיו אבל בלוד אני יכול להגיד לך שזה סכסוך חמולות.

יואב קיש: פשע מאורגן או סכסוך חמולה?

ג'מאל חכרוש: יותר מזה אני לא יכול לומר.

קריאה: לפחות משפחה אחת היא מוכרת.

ג'מאל חכרוש: אני לא יכול לפרט עכשיו.

ג'מאל חכרוש: אותו דבר ביפיע.

ג'מאל חכרוש: שני הצדדים, גם הרוצח וגם הנרצח מוכרים לנו במשטרת ישראל וכך תוכלו להבין הכול.

מסעוד גנאים: הנרצח הוא מהגדה?

ג'מאל חכרוש: אימא שלו מהגדה, נשואה למישהו מיפיע.

ג'מאל חכרוש: הוא היום תושב יפיע אבל מוכר למשטרת ישראל.

ג'מאל חכרוש: מבחינת רציחות, אי אפשר לרדת מעכשיו לעכשיו לאפס.

ג'מאל חכרוש: רוצים להגיע לאפס אבל יש לנו ירידה בתשעה אחוזים.

ג'מאל חכרוש: ירדנו בתשעה אחוזי.

ג'מאל חכרוש: החשוב ביותר, עלייה בגילויים.

יואב קיש: אתה מדבר על פענוח.

ג'מאל חכרוש: אני מדבר על כתבי אישום.

ג'מאל חכרוש: ידידי יכול להסביר מה זה כתב אישום.

ג'מאל חכרוש: העצור אחרי סורג ובריח סופית.

ג'מאל חכרוש: יש לנו 42 אחוזים ועוד לא נגמרה השנה.

ג'מאל חכרוש: את שנה שעברה סיימנו עם קרוב ל-50 אחוזים פענוחים של רציחות.

ג'מאל חכרוש: בפיענוח אני מתכוון לכתבי אישום.

יואב קיש: זה גורם מרתיע.

ג'מאל חכרוש: 32 כתבי אישום.

ג'מאל חכרוש: עם עובדות אי אפשר להתווכח.

ג'מאל חכרוש: 32 כתבי אישום מתוך 68 רציחות.

ג'מאל חכרוש: יש לנו עוד שבועיים עד סוף השנה ונכון לעכשיו יש לנו ירידה של תשעה אחוזים.

ג'מאל חכרוש: אני מקווה שנמשיך במגמה הזאת.

ג'מאל חכרוש: מבחינת נשק.

ג'מאל חכרוש: אנחנו יודעים שיש הרבה נשק.

ג'מאל חכרוש: כל הסיסמאות על 13,000, על 12,000, על 14,000 – מי שספר אותם, שיבוא ויגיד לי.

חנין זועבי: השר לביטחון פנים הקודם, אהרונוביץ, אמר את זה.

ג'מאל חכרוש: אהרונוביץ היה שר לפני ארבע שנים.

חנין זועבי: 302,000 כלי נשק.

חנין זועבי: זה בפרוטוקולים של ועדת הפנים.

ג'מאל חכרוש: אני רוצה לכבד את הוועדה ולהעלות דברים אמיתיים.

ג'מאל חכרוש: אני לא רוצה סיסמאות.

חנין זועבי: פעם ראשונה שהמשטרה אומרת שאין לה מספר.

ג'מאל חכרוש: אולי טעיתי בספירה?

ג'מאל חכרוש: אני יכול לומר בוודאות שיש הרבה כלי נשק.

ג'מאל חכרוש: זה ודאי.

ג'מאל חכרוש: השנה נתפסו, עד עכשיו, 993 כלי נשק.

ג'מאל חכרוש: אין יום שמשטרת ישראל לא תופסת נשק.

ג'מאל חכרוש: היום, לפני שהגעתי לכאן, שנשק מסוג קרל נתפס אצל חשוד בכפר כנא.

ג'מאל חכרוש: עכשיו, ברגע זה.

יואב קיש: דרך אגב, אתה רואה את הריכוז באזור המרכז כמו שנאמר?

יואב קיש: במשולש?

ג'מאל חכרוש: אני אתייחס לאזור המרכז.

יואב קיש: תתייחס בעיקר לפשע המאורגן.

יואב קיש: כמה אתה חושב שהוא משמעותי.

ג'מאל חכרוש: מבחינת נשק, עלייה של 22 אחוזים בנשק.

ג'מאל חכרוש: היכן שפתחנו תחנות משטרה, זה מדד שהתוכנית שלנו הצליחה.

ג'מאל חכרוש: באנו ואמרנו שרוצים תחנות משטרה.

ג'מאל חכרוש: הזכירו ואמרו שיטור יתר ושיטור חסר.

ג'מאל חכרוש: את שיטור החסר אנחנו מגבירים כדי לתת שירות לציבור והגברנו את שיטור החסר ואנחנו מתקרבים לאזרח.

ג'מאל חכרוש: אמרת 22 אחוזים ירידה בפשיעה בג'יסר א זרקא.

ג'מאל חכרוש: אדוני הנכבד, 74 אחוזים ירידה בירי ברחובות.

ג'מאל חכרוש: 63 אחוזים ירידה באלימות.

ג'מאל חכרוש: זה בג'יסר א זרקא.

יואב קיש: מה עם ירי ברחובות בלוד?

ג'מאל חכרוש: בקטטה שהייתה בין שתי חמולות היה ירי.

ג'מאל חכרוש: יש חשודים.

ג'מאל חכרוש: אני לא רוצה להתייחס לתיק הזה.

ג'מאל חכרוש: יש חשודים, יש מעצרים ואני מקווה שהכיוון שיש לנו יוביל לכתבי אישום בקרוב.

ג'מאל חכרוש: משפחות פשע.

ג'מאל חכרוש: בנושא הזה זאת לא עבודה של יום-יומיים וחודש-חודשיים.

ג'מאל חכרוש: בארגוני פשיעה צריכה להיעשות עבודת נמלים וזה לוקח כמה חודשים ואפילו שנה.

ג'מאל חכרוש: היה ארגון פשיעה בג'לג'וליה, ארגון אלים ביותר, חשודים שירו על שירות בתי הסוהר, 14 חודשים עבדנו על הארגון הזה ובסוף הוא פוצח ושייח ריאן יודע שפיצחנו את הארגון הזה ופתאום יש שם שקט.

ריאן כאמל: אתה אמרת שזה לאחר שנרצח יהודי.

יואב קיש: אבל היום מתייחסים גם לרצח ערבי בחומרה רבה מאוד.

יואב קיש: אני לפחות לא רואה הבדל בהתייחסות.

קריאה: מה לגבי רצח נשים?

יואב קיש: האם נעזרתם ברשויות הכלכליות בפיצוח?

ג'מאל חכרוש: בטח.

ג'מאל חכרוש: הארגון הזה הטיל אימה על כפר קאסם.

ג'מאל חכרוש: ארבעה ניסיונות לרצח בכפר קאסם.

ג'מאל חכרוש: נכון, בין היתר רצחו יהודי, אז מה, נדלג על זה?

ג'מאל חכרוש: כשפוצחה הפרשייה, הכול התגלה.

ג'מאל חכרוש: יש לנו תוכנית ואני לא יכול לפרט אותה – תעזור לי בזה – שארגון פשיעה שעובד במקבץ עליו דיבר שיח ריאן.

ג'מאל חכרוש: כפי שהבטחתי לך, מטופל.

יואב קיש: עם כל הגופים הרלוונטיים.

ג'מאל חכרוש: כן.

יואב קיש: יש שיתוף פעולה מהגופים האחרים?

ג'מאל חכרוש: יש שיתוף פעולה מלא כולל דברים שעוד תשמעו עליהם.

ג'מאל חכרוש: אני מקווה שבדיון הבא כבר יהיו לי תוצאות ואני אוכל לדבר על זה.

ג'מאל חכרוש: אני לא יכול לדבר עכשיו חופשי אבל ארגון פשיעה מהקשים ביותר שמטופל.

יואב קיש: בקיצור, שמתם למטרה את ארגוני הפשיעה במגזר הערבי.

ג'מאל חכרוש: ב-2019 – זו המטרה שלנו.

יואב קיש: זה חשוב לשמוע.

יואב קיש: אמירה מאוד ברורה.

ג'מאל חכרוש: לגבי הסולחות.

ג'מאל חכרוש: אני חי את החברה הערבית וזו מנטליות שאי אפשר לדלג עליה.

ג'מאל חכרוש: סולחות הן חלק בלתי נפרד מהרגעת הרוחות וצריך לברך על זה.

ג'מאל חכרוש: אף סולחה לא על חשבון ההליך הפלילי.

ג'מאל חכרוש: מי שיגיד לך שהוא מכיר סולחות, יש לי דוקטור, הייתה סולחה בין המשפחות אבל הוא ישב בהעמדה לדין.

ג'מאל חכרוש: הסולחות הן חלק בלתי נפרד.

משה מזרחי: זה בתנאי שזה לא היה בסגנון של פעם.

ג'מאל חכרוש: אין דבר כזה.

ג'מאל חכרוש: הסולחות הן חלק חזק מהמנטליות שלנו וטוב שיש סולחה.

יואב קיש: כן, אבל זה לא יכול להפוך להיות מנגנון לפטור מעונש.

ג'מאל חכרוש: אין קשר.

יואב קיש: צריך להיזהר מאוד.

יואב קיש: זה מנגנון שיכול להוביל למקום הזה.

ג'מאל חכרוש: לא.

ג'מאל חכרוש: הרגעת הרוחות לחוד וההליך הפלילי לחוד.

ג'מאל חכרוש: הליך פלילי עד תום והוא מתממש.

חנין זועבי: בכפר כנא, אני אביא לך מקרה של השכנה שלך, איך הסולחה מנעה מהבעל שלה שאיים עליה באקדח ורק כאשר הוא היה קרוב כל כך לרצוח אותה, אז התחיל התהליך הפלילי.

ג'מאל חכרוש: אני יכול להתייחס למקרה הספציפי הזה?

יואב קיש: כן, בבקשה.

ג'מאל חכרוש: קיבלתי מכתב לגבי המקרה הזה.

חנין זועבי: ממני.

חנין זועבי: כן.

ג'מאל חכרוש: קיבלתי אבל אני מצפה ממי ששולח מכתב, שהנתונים יהיו מדויקים.

ג'מאל חכרוש: שלפחות יכבד את עצמו.

ג'מאל חכרוש: המקרה היה בין בעל ואשתו.

ג'מאל חכרוש: נכון, המשפחות האחרות התקוטטו ולא הבעל ואשתו.

ג'מאל חכרוש: הבעל עכשיו נמצא בכלא ולא קשור לסולחה.

ג'מאל חכרוש: הוא הגיש בקשה שיורידו לו שליש ומשטרת ישראל התנגדה.

ג'מאל חכרוש: מפאת צנעת הפרט אני לא רוצה להזכיר את השם שלו אבל הוא עכשיו בכלא והיא יודעת שהוא יושב בכלא.

יואב קיש: זאת לא דוגמה לסולחה שמנעה העמדה לדין.

חנין זועבי: אחרי הסולחה הוא מגיע לכלא עם תיק פלילי נקי.

ג'מאל חכרוש: אין דבר כזה תיק פלילי נקי.

ג'מאל חכרוש: זה מושג חדש שאני שומע אותו.

יואב קיש: נא לסיים בבקשה.

יואב קיש: לך למשפטי סיכום.

ג'מאל חכרוש: משטרת ישראל היא הגוף היחידי התחיל במעשים ואני קורא לכל הצדדים בואו נשים את ההאשמות בצד, נפסיק להאשים אחד את השני, בואו נשלב ידיים וכולנו נלך נגד המחלה הזאת.

ג'מאל חכרוש: כולנו.

ג'מאל חכרוש: אם כולנו נפסיק להאשים אחד את השני ונפסיק לזרוק סיסמאות לאוויר, אנחנו נשלב ידיים ונוכל להתגבר על המחלה הזאת שקוראים לה אלימות בחברה הערבית.

יואב קיש: תודה רבה.

יואב קיש: אני רוצה לסכם את הדיון.

יואב קיש: קודם כל, תודה לכולם שבאתם בהתראה קצרה.

יואב קיש: אני חושב שהאירועים של השבוע האחרון ביפו, יפיע ולוד, הכריחו אותנו להרים את הדגל הזה ולשים את הנושא על סדר היום.

יואב קיש: אני רוצה לומר כמה דברים ששמענו היום שאני חושב שהם מאוד חשובים.

יואב קיש: ראשית, האמירה שלך חכרוש שב-2019 ארגוני הפשע המאורגנים במגזר הערבי הם על הכוונת הראשית של המשטרה.

יואב קיש: זו אמירה מאוד חשובה.

יואב קיש: אני חושב שאנחנו כולנו מבינים שההליך השני שחל כבר, של תחנות המשטרה וגיוס השוטרים, הוא הליך מקביל ולזה אני מצרף גם הליך נוסף, חינוך והתייחסות אחרת, כולל גם לכלי נשק בלתי חוקיים.

יואב קיש: אני מאוד שמח לראות שזה משפיע.

יואב קיש: אתה רואה שירי בחתונות הפסיק, גם בגלל תופעה שאנחנו מצליחים להעביר עם מסר מאוד ברור.

יואב קיש: זה הליך אחד שקורה, הליך מאוד משמעותי, זה שאנחנו מדברים כאן וכולם טענו על כך שמדובר בפשיעה מאורגנת וחייבים לטפל בזה מצד אחד.

יואב קיש: מצד שני העלו כאן טענות ספציפיות על חוסר טיפול של המשטרה בתיקים.

יואב קיש: אני מבקש להעביר לי את הפרטים בצורה מלאה ואנחנו נעביר אותם למשטרה להתייחסות ולא נדבר כאן בסיסמאות כי קשה לי עם סיסמאות בעניין הזה.

יואב קיש: לפחות מה שדיברנו כאן, הייתה תשובה לחכרוש לכל דבר בדברים הרלוונטיים.

יואב קיש: אני שמח לשמוע על שיתוף הפעולה עם כל הגורמים האחרים במדינה בנושא אכיפת החוק, בנושא עבירות כלכליות כי זה המנוע העיקרי לפשע מאורגן.

יואב קיש: חייבים לראות שזה כלי שעובד ביחד עם הפעילות שלכם.

יואב קיש: אם אתם תראו שיש איזושהי בעיה בעניין הזה, אני מבקש גם התייחסות שלכם אלינו כדי שנוכל לעשות דיון על נושא של פשיעה כלכלית על מנת שנעצור את צינור החמצן לפשיעה המאורגנת.

יואב קיש: לסיום אני חוזר ומבקש לקבל בתוך שבועיים תשובות לשאלות מרכז המחקר והמידע של הכנסת.

יואב קיש: מה שהם ביקשו, אני מבקש שתעשו את זה תוך שבועיים.

ג'מאל חכרוש: זה המשרד לביטחון פנים.

יואב קיש: המשרד לביטחון פנים והמשטרה.

יואב קיש: זה שילוב של שניכם.

יואב קיש: אני לא יודע מי אחראי.

יואב קיש: תודה רבה.

יואב קיש: הישיבה נעולה.